***Κουζίνα με ψυχή*** (πρωτότυπος τίτλος: ***Soul Kitchen***) είναι γερμανική κινηματογραφική ταινία σε σκηνοθεσία του Φατίχ Ακίν, παραγωγής του 2009.

Περίληψη
--------

Ο Ζήνος Καζαντζάκης (Αδάμ Μπουσδούκος), γιος Ελλήνων μεταναστών, είναι ιδιοκτήτης του εστιατορίου Soul Kitchen που βρίσκεται στην περιοχή Βίλχελμσμπουργκ του Αμβούργου. Πρόκειται για μια παλιά βιομηχανική αίθουσα που ο ίδιος αγόρασε και μετέτρεψε κάποτε σε εστιατόριο, δίχως να έχει αξιόλογες γνώσεις στον τομέα της μαγειρικής. Τώρα πλέον το διατηρεί έχοντας χάσει κάθε ενθουσιασμό. Όταν μάλιστα η Γερμανίδα κοπέλα του η Ναντίν (Φελίνε Ρόγκαν) φεύγει λόγω εργασίας στην Σαγκάη δεν βλέπει μέλλον πια για τον εαυτό του στο Αμβούργο. Δεν θέλει όμως να πουλήσει το Soul Kitchen, με το οποίο νιώθει συναισθηματικά συνδεδεμένος και αποφασίζει να βρει διαχειριστή.  
 
Προσλαμβάνει καινούριο μάγειρα (Μπιρόλ Ουνέλ) που μαζί με τη σερβιτόρα Λουτσία (Άννα Μπέντερκε) και τον Λουτς (Λούκας Γκρεγκόροβιτς) θα αλλάξει το ύφος του εστιατορίου, το οποίο στη συνέχεια κινεί την περιέργεια νέων πελατών. Μουσική και φαγητό του Soul Kitchen εξελίσσονται σε απολαυστική περιπέτεια, τα νυχτερινά πάρτυ μεγαλώνουν και γίνονται όλο και πιο "θερμά". Ο Ζήνος όμως - παρ´όλη την οικονομική επιτυχία που έχει τώρα - παραμένει αποφασισμένος να εγκαταλείψει τη χώρα και να ακολουθήσει τη Ναντίν στη Σαγκάη. Παραδίδει το εστιατόριο στον αδερφό του Ηλία (Μόριτς Μπλάιμπτροϊ) που έχει μόλις αποφυλακιστεί υπό όρους και επιστρέφει μονάχα τα σαββατοκύριακα στην φυλακή. Για τον Ηλία το Soul Kitchen σημαίνει την ευκαιρία για πρόωρη αποφυλάκιση. Εμφανίζεται επίσης ο Τόμας Νόιμαν (Βόταν Βίλκε Μέρινγκ), ένας Γερμανός πρώην συμμαθητής του Ζήνου, που χρησιμοποιεί αθέμιτα μέσα για να του πάρει το εστιατόριο. Ο Ηλίας όμως αποτελεί εύκολη λεία για το Νόιμαν αφού γνωρίζει το μυστικό του.   

Τελικά ο Ζήνος θα συνειδητοποιήσει με οδυνηρό τρόπο ποιος είναι ο τόπος για τον οποίο αξίζει να αγωνιστεί. Και θα αγωνιστεί.

Διανομή
-------

|  |  |
| --- | --- |
| **Ηθοποιός** | **Ρόλος** |
| Αδάμ Μπουσδούκος | Ζήνος Καζαντζάκης |
| Μόριτς Μπλάιμπτροϊ | Ηλίας Καζαντζάκης |
| Μπιρόλ Ουνέλ | Σέιν Βάις |
| Άννα Μπέντερκε | Λουτσία Φάουστ |
| Φελίνε Ρόγκαν | Ναντίν Κρούγκερ |
| Ούντο Κιρ | κ. Γιουνγκ |
| Μόνικα Μπλάιμπτροϊ | γιαγιά Κρούγκερ |

Βραβεύσεις & Υποψηφιότητες
--------------------------

Στο Διεθνές Φεστιβάλ Κινηματογράφου Βενετίας 2009: Ακίν, Μπέντερκε, Ρόγκαν, Μπουσδούκος

Διεθνές Φεστιβάλ Κινηματογράφου Βενετίας

**Βράβευση:**

* 2009: Βραβείο της Κριτικής Επιτροπής.
* 2009: Young Cinema Award

**Υποψηφιότητα:**

* 2009: Χρυσός Λέοντας

Βραβείο του Διεθνούς Κέντρου Καλλιτεχνικού Κινηματογράφου (C.I.C.A.E.)

**Βράβευση:**

* 2009: Art Cinema Award

Εμφανίσεις και συμμετοχές σε Φεστιβάλ
-------------------------------------

### 2009 - 2010

Διεθνές Φεστιβάλ Κινηματογράφου Βενετίας

Διεθνές Φεστιβάλ Κινηματογράφου του Τορόντο

Διεθνές Φεστιβάλ Γάνδης

Διεθνές Κινηματογραφικό Φεστιβάλ Σάο Πάολο

Διεθνές Φεστιβάλ Γάνδης

Διεθνές Φεστιβάλ Κινηματογράφου Θεσσαλονίκης

Διεθνές Φεστιβάλ Κινηματογράφου Τρανσυλβανίας

Λεπτομέρειες
------------

### Τόποι γυρισμάτων

Το παλιό Mojo Club Οι τόποι γυρισμάτων του Soul Kitchen βρίσκονται κυρίως στο Βίλχελμσμπουργκ του Αμβούργου. Ως κοινό χαρακτηριστικό έχουν ότι κινδυνεύουν να γίνουν θύματα του εξευγενισμού της περιοχής και να χαθούν. Ως εκ τούτου εκφράζουν ένα γενικό θέμα της ταινίας: τον αγώνα της ομάδας παραγωγής κατά του εξευγενισμού παλαιών αστικών περιοχών. Οι σκηνές στο εστιατόριο Soul Kitchen, το πρότυπο του οποίου δεν υπάρχει πια, γυρίστηκαν σε παλιά αίθουσα της βιομηχανικής περιοχής του Βίλχελμσμπουργκ. 

Στους τόπους γυρισμάτων συμπεριλαμβάνονται όμως και οι όμορφες και τουριστικές περιοχές της χανσεατικής πόλης, όπως Σπάιχερσταντ και Έλβας. Η σκηνή στο νεκροταφείο γυρίστηκε στο Riensberger Friedhof της Βρέμης.

### Μουσική και soundtrack

Η μουσική της ταινίας απέσπασε πολύ καλές κριτικές. Ο Michael Giltz (The Huffington Post) χαρακτήρισε το soundtrack ως «great blast». Κατά τη διάρκεια της ταινίας ακούγεται μουσική των Quincy Jones, Kool & The Gang, The Isley Brothers, Locomondo, The Olympians, Μάρκος Βαμβακάρης και Παύλος Σιδηρόπουλος. Στο τέλος της ταινίας θα ακουστεί το κομμάτι *The Creator Has a Master Plan* σε ερμηνεία Λούις Άρμστρονγκ. 
Αρχικά προοριζόταν για συγκεκριμένη σκηνή και το κομμάτι *Soul Kitchen* των The Doors. Επειδή όμως τα δικαιώματα εκμετάλλευσης ήταν ακριβά, το τραγούδι αντικαταστάθηκε με κομμάτι του Curtis Mayfield.

To soundtrack, αποτελούμενο από διπλό CD με συνολικά 26 κομμάτια, περιέχει:

CD 1

1. *Rated X* 4:03 μουσική: Kool & The Gang
2. *Hicky Burr* 4:05 μουσική: Quincy Jones
3. *I Don't Know* 2:51 μουσική: Ruth Brown
4. *Brown Bag* 5:04 μουσική: Boogaloo Joe Jones
5. *We Got More Soul* 2:43 μουσική: Dyke and the Blazers
6. *Get The Money* 3:26 μουσική: Mongo Santamaria
7. *Don't Do It* 2:45 μουσική: Syl Johnson
8. *Get Down* 5:45 μουσική: Curtis Mayfield
9. *To Sxoleio* 2:33 μουσική: The Olympians
10. *I Want To Be Your Man* 4:08 μουσική: Zapp & Roger
11. *The Creator Has A Master Plan* 4:08 μουσική: Louis Armstrong
12. *It's Your Thing* 2:47 μουσική: The Isley Brothers
13. *Disko* 4:35 μουσική: Jan Delay

  

CD 2

1. *Walking in Dub* 2:28 μουσική: Burning Spear
2. *Soundhaudegen* 3:45 μουσική: Sillywalks Movement
3. *Fragosiriani* 3:20 μουσική: Locomondo
4. *Manolis Ο Hasiklis* 3:47 μουσική: Shantel
5. *Mission Of Love* 3:49 μουσική: Love Raverse
6. *Sing Song Girl* 3:00 μουσική: Er France
7. *Moon Shayn* 3:37 μουσική: Bad Boy Boogiez
8. *Arcilla* 4:39 μουσική: Steven Pfeffer
9. *To Blues Tou Paliokaravou* 4:39 μουσική: Pavlos Sidiropoulos
10. *Steve's La Paloma* 1:27 μουσική: Steve Baker
11. *Sisters Keepers Dub* 3:32 μουσική: Turtle Bay Country Club
12. *Gang und Gaebe* 3:56 μουσική: Broke Out Busy
13. *Das letzte Hemd hat leider keine Taschen* 2:13 μουσική: Hans Albers

Πηγές
-----

1. ↑  *Unifrance*. 31314. Ανακτήθηκε στις 4  Ιουνίου 2019.
2. ↑  Βενετία 2009: ο Χρυσός Λέοντας στο Lebanon[*νεκρός σύνδεσμος*]
3. ↑  «Official Awards of the 66th Venice Film Festival». Αρχειοθετήθηκε από το πρωτότυπο στις 9 Απριλίου 2010. Ανακτήθηκε στις 5 Φεβρουαρίου 2010.
4. ↑  www.altona.info[*νεκρός σύνδεσμος*]
5. ↑  www.huffingtonpost.com

Εξωτερικοί σύνδεσμοι
--------------------

* soul-kitchen-film.com - Επίσημη ιστοσελίδα
* ethnos.gr[*νεκρός σύνδεσμος*] - Συνέντευξη με τον Αδάμ Μπουσδούκο
* kathimerini.gr - Δυο απόψεις για την ταινία

  


|  |  |
| --- | --- |
| 

|  |
| --- |
| * Πύλη:Τέχνη
* Πύλη:Κινηματογράφος
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 214834185
* GND: 7689783-7

 |

 |